Дегь чIавуз гилан Азербайжандин гегьенш чилерал цIапар къведалди лезги чIаларал рахазвай алпан халкьари уьмуьр ийизвай. Чав агакьай лингвистикадин малуматрилай аквазвайвал, гьа тайифайрин дуьз несилар гилан арчияр, къирицIар, агъулар, табасаранар, лезгияр, цIахурар, удияр, рутулар ва муькуь лезги миллетар я. Са удийрилай гъейри амай миллетар чара-чара тайифайрин сад-садахъ галаз акахьунин нетижада арадал атанвайди я. Чпин сифтегьан къамат, чIал ва дин хвенвайбур са удияр я. Вилик удияр Алпандин вирибурулайни нуфус авай чIехи халкь тир. Абуруз чпин культура, кIел-кхьинар авай. Гила абур Азербайжанда терг хьана къвердавай цIапариз элкъвезвай халкьарикай сад я.